11. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΥΦΥΠΟΥΡΓΟΥ ΕΜΠΟΡΙΟΥ Αριθ.Ε7/529 της 21 Μαρτ./21 Απρ. 1986 (ΦΕΚ Β΄ 215) Είσπραξη δικαιωμάτων εισόδου σε εκθέσεις κλπ. Σελ. 268(ε) Τεύχος 1160-Σελ. 14 1.Επιτρέπεται η είσπραξη δικαιωμάτων εισόδου σε εκθέσεις γενικές ή ειδικές εμποροπανηγύρεις ή άλλες συναφείς επιδείξεις (αίθουσες, εβδομάδες SALONS SEMAINES) με εξαίρεση αυτές που οργανώσει το Κράτος δια των αρμοδίων Υπουργείων. Η κατά τα ανωτέρω είσπραξη δικαιωμάτων εισόδου δεν είναι υποχρεωτική. 2.Ορίζουμε ανωτάτη τιμή είσπραξης δικαιωμάτων εισόδου μέχρι 100 δραχμές σε εκθέσεις γενικές ή ειδικές, εμποροπανηγύρεις ή άλλες συναφείς επιδείξεις (αίθουσες, εβδομάδες, SALONS SEMAINES) για όλες τις περιοχές της χώρας. Με την Ε7/378/24 Μαρτ.-3 Απρ. 1987 (ΦΕΚ Β΄ 166) απόφ. Υπ. Οικον. και Εμπορ., τροποποιήθηκε η άνω παράγραφος και ορίστηκε «ανώτατη τιμή είσπραξης δικαιωμάτων εισόδου στις αναφερόμενες στην παρ. 1 της προαναφερόμενης απόφασής μας εκθέσεις κ.λπ. μέχρι 200 δραχμ., για όλες τις περιοχές της χώρας». Με την Κ1-882/5-23 Μαρτ. 1993 (ΦΕΚ Β΄ 183) απ. Υπ. Οικον. και Εμπορίου τροποποιήθηκε η άνω Ε7/529/86 απόφαση και ορίστηκε ανώτατη τιμή είσπραξης δικαιωμάτων εισόδου στις εκθέσεις της άνω παραγράφου μέχρι 600 δραχμ. για όλες τις περιοχές της χώρας. 3.Η ανωτέρω τιμή είσπραξης δικαιωμάτων δύναται να αναπροσαρμόζεται εκάστοτε με κοινή απόφαση των αρμοδίων Υπουργών Οικονομικών και Εμπορίου. 4.Οι παραβάτες της παρούσας που ισχύει για όλη την Επικράτεια από την επομένη της δημοσίευσής της στον ημερήσιο τύπο διώκονται και τιμωρούνται σύμφωνα με το άρθρ. 17 εδάφ. 4 του Α.Ν. 1169/1938. 14 18.Η.α.10-11 Γενικά περί εκθέσεων 